Jōmon-kulturen

Jōmon (縄文時代) var en steinalderkultur i Japan som oppsto ved slutten av den siste istiden for ca. 12 000 år siden. Det var en mesolittisk og neolittisk delvis nomadisk jegere- og samlerkultur.

Jōmonkulturen karakterisertes av keramikk dekorert med tauspor, og fra denne tiden har noen av verdens eldste kjente krukker blitt funnet. Det er antatt at jōmonkulturens keramikk ble framstilt av kvinner, slik tilfellet var med de fleste tidlige samfunn, særlig for tiden før keramikkhjulet ble oppfunnet.«Jomon. Women's Japanese Prehistoric Jōmon Pottery» , Earlywomenmasters.net

Menneskefunn fra perioden viser at dekorativ filing og uttrekking av tenner forekom, noe som indikerer at livet var organisert som en form for stammesamfunn. Trolig var jōmonfolket forfedre til Japans opphavsbefolkning ainofolket. En annen oppfatning er at folket på Okinawa skulle være deres senere slektninger.

 Verdensarv 
I 2021 ble steder knyttet til jomonkulturen ført opp på UNESCOs verdensarvliste.

 Referanser 

 Litteratur 
 Zhushchikhovskaya, Irina (2007): «Jomon pottery: cord-imitating decoration» (PDF) i: Documenta Praehistorica XXXIV, UDK 903.23 (520) «634»

Kategori:Japans historie
Kategori:Asiatiske arkeologiske kulturer
Kategori:Verdensarven i Japan